UFCs minste mester var overlegen igjen
Det andreoppgjøret mellom de to fighterne ble ikke noe dramatisk fyrverkeri, men det ble et studium i hvordan en antatt farlig motstander kan bli plukket fra hverandre. Da de to kjempet om den samme tittelen i januar 2013, så traff Dodson med flere harde slag som rystet mesteren. Forhåndsanalyse: Det tekniske vidunderet forsvarer tittelen Men i MGM Grand Garden Arena var ikke Dodson i nærheten av å skape problemer for «Mighty Mouse». – Dodson var før kampen ansett som en av de mest kredible trusselene, men i etterkant av kampen blir han nok bare sett på som en av motstanderne i mengden. Det var en ren oppvisning i teknisk perfeksjon fra ende til annen. Tidlig i kampen gikk Dodson over i forsvarsmodus og hadde ingenting mer å komme med, sier MMA-revyens redaktør Andreas Roaldsnes til VG. MMA-revyen: Hør den siste podcasten om UFC 191 Les også: Supermusa satte uslåelig rekord Dodson var i forkant av oppgjøret meget offensiv verbalt, og Johnson benyttet anledningen til å ta igjen etter at seieren var sikret. – John Dodson sa jeg er søppel og at jeg er kjedelig, men se på fjeset mitt - jeg er penere enn en «motherf....». Det er dit man kommer med teknikk, sa en selvsikker Johnson etter at to av dommerne hadde poengseier 49-46 og den siste 50-45 i mesterens favør. Nå er det store spørsmålet hvem i alle dager som skal gi Johnson skikkelig kamp om tittelen før han når Andersons Silvas UFC-rekord på ti tittelforsvar. PS! Demetrious Johnson har tapt to kamper i karrieren, men det var før fluevektdivisjonen ble opprettet. Han tapte på poeng mot Brad Pickett i 2010 og Dominick Cruz i 201. «Mighty Mouse» står bokført med 23 seirer og én uavgjort så langt i karrieren.
Demetrious «Mighty Mouse» Johnson (29) forsvarte fluevekttittelen for syvende gang etter å ha gjort utfordrer John Dodson (30) til en sjanseløs statist.